ອົງການ Indigo Threads ຊ່ວຍເຫລືອ ປະຊາຊົນ ໃນເຂດຊານເມືອງປາກເຊ 
“Indigo Threads” ແມ່ນອົງການຊ່ວຍ​ເຫລືອ ​ດ້ານ​ມະ​ນຸດ​ສະ​ທໍາ ຂອງທ່ານນາງ ແມຣີ ມາຍເອີ ທີ່ໃຊ້ທຶນສ່ວນໂຕ ເຮັດວຽກຊ່ວຍເຫລືອ ຄົນທຸກຍາກ ຢູ່ໃນລາວ.
ທ່ານຜູ້ຟັງທີ່ເຄົາລົບ ເຮົາຂໍປ່ຽນລາຍການຊີວິດຊາວລາວໃນຕ່າງແດນຂອງເຮົາແລງມື້ນີ້ ມາເປັນ ຊິວິດຊາວອາເມລິກັນໃນລາວ ເພື່ອເປັນກຽດໃຫ້ແກ່ ທ່ານນາງ Mary D Myers ນັກອາສາ ສະມັກຜູ້ໃຈບຸນ ທີ່ໄດ້ໃຊ້ເງິນສ່ວນໂຕເພິ່ນເອງ ຈັດຕັ້ງອົງການ Indigo Threads ຂື້ນມາ ເພື່ອໃຫ້ການຊ່ວຍເຫລືອເກື້ອກູນ ທາງດ້ານການສຶກສາ ເຄື່ອງນູ່ງຫົ່ມ ອາຫານ ຢາປົວພະຍາດ ແລະອື່ນໆ ແກ່ປະຊາຄົມລາວທີ່ທຸກຍາກ ໃນເຂດນອກເມືອງປາກເຊ ຊື່ງ ກິ່ງສະຫວັນ ມີບົດສໍາພາດກັບຜູ້ກ່ຽວ ມາສະເໜີທ່ານ “Indigo Threads” ອີນດີໂກ ແທຣດສ໌ ຫລື ເສັ້ນຝ້າຍສີຟ້າສີຄາມ ມີຄວາມໝາຍເຖິງສິນ ລະປະພຶ້ນເມຶອງລາວ ຊື່ງເປັນຜະລິດຕະພັນສີໄມ້ລາຍມືຂອງສັດຕີລາວ ຜູ້ມີຄວາມພາກ ພ່ຽນອົດທົນຍ້ອມເສັ້ນຝ້າຍ ໃຫ້ມີສີສັນອັນງົດງາມ ແລ້ວນໍາມາຕໍ່າໃຫ້ເປັນແຜ່ນແພອັນ ລະອຽດອ່ອນມີລວດລາຍທິ່ເປັນເອກກະລັກຂອງຕົນເອງ ອັນເປັນມະໂນພາບທີ່ລະບາຍ ອອກມາຈາກຈິດໃຈອັນບໍລິສຸດຂອງສະຕິລາວ ແລະນັ້ນກໍແມ່ນແນວຄິດທີ່ນໍາໄປສູ່ຊື່ຂອງ ອົງການ "Indigo Threads" ທີ່ເປັນອົງການເອກກະຊົນຊ່ວຍເຫລືອດ້ານມະນຸດສະທໍາ ທີ່ບໍ່ສ້າງຜົນກໍາໄລ ຕັ້ງຂື້ນມາຢ່າງເປັນທາງການໃນປີ 2005 ໂດຍສະຕິອາເມຣິກັນທີ່ມີຊື່ ວ່າ Mary D Meyer ອົງການ Indigo Threads ຕັ້ງຢູ່ລັດຄາລີຟໍເນຍ ມີໃບອະ ນຸຍາດຍົກເວັ້ນການເສຍພາສີ ຈາກຣັຖບານສະຫະລັດ ຢ່າງ ຖືກຕ້ອງ ທ່ານນາງ Meyer ເປັນຜູ້ກໍາກັບຫ້ອງການທັງໝົດ ມີທີ່ປຶກສາສອງຄົນແລະມີແຕ່ ພຽງທ່ານນາງຄົນດຽວເທົ່ານັ້ນ ທີ່ເຮັດວຽກຢູ່ໃນເມືອງລາວ ໂຄງການ Indigo Threds ມີງົບປະມານໜ້ອຍທີ່ສຸດ ເພາະວ່າ ມັນແມ່ນເງີນເບ້ຍ ບໍານານສ່ວນຕົວຂອງທ່ານ ນາງ Meyer ພ້ອມດ້ວຍ ເງິນບໍລິຈາກຂອງໝູ່ເພື່ອນ ແລະຍາດຕິພີ່ນ້ອງມາຊ່ວຍ ອຸປະຖໍາໂຄງການດັ່ງກ່າວ ທ່ານນາງ Mary D Meyer ເກີດຢູ່ເມືອງ Deluce ລັດ Minnesota ພາກກາງ ຂອງສະຫະລັດອາເມຣິກາ ຫລັງຈາກໄດ້ເຮັດວຽກດ້ານທ່ອງ ທ່ຽວມາເປັນເວລານານ ທ່ານນາງ ແມຣີ ໄດ້ລາອອກມາກີນເບ້ຍບໍານານ ແລະຖືໂອ ກາດເດີນທາງໄປຢ້ຽມຢາມພາກພື້ນອາຊີ ໂດຍສະເພາະເມືອງລາວແຕ່ກ່ອນໜ້ານັ້ນ ທ່ານເຄີຍໄດ້ໄປຢ້ຽມຢາມຫລາຍໆທະວີບ ໃນໂລກມາແລ້ວ ລະຫວ່າງປີ 2000-2005 ທ່ານນາງ Meyer ໄດ້ເດີນທາງໄປທ່ຽວທັດສະນາ ຈອນໃນພາກເໜືອຂອງລາວຫລາຍຄັ້ງ ແລະຄັ້ງທີ່ສີ່ ກໍໄດ້ຜະຈົນໄພໄປຢ້ຽມຢາມ ພາກໃຕ້ໃນເຂດເມືອງປາກເຊ ຊຶ່ງເມື່ອ ໄດ້ໄປເຫັນແລ້ວ ທ່ານນາງ Meyer ກໍ ເກີດມີຄວາມຫລົງໄຫລຮັກເມືອງລາວ, ຮັກຄົນລາວ ແລະເຫັນວ່າຄົນລາວມີ ຄວາມຕ້ອງການໆຊ່ວຍເຫລືອຢ່າງໃຫ່ຍ ຫລວງ ແທນທີ່ວ່າ ທ່ານນາງ Meyer ຈະດໍາເນີນສະແຫວງຫາການຊອກຫາຄວາມສຸກໃຫ້ແກ່ຕົວເອງ ທ່ານກັບຕັດສີນໃຈທັນທີ ເລີຍວ່າ ແຫ່ງນີ້ລະເປັນບ່ອນທີ່ທ່ານນາງຈະມາໃຊ້ຊີວິດບັ້ນປາຍ ໂດຍອາໃສເງິນເບັ້ຍບໍາ ນານ ແລະຊັບສີນຂອງຕົນເອງ ໃຫ້ການຊ່ວຍເຫລືອແກ່ປະຊາຊົນລາວທີ່ຢູ່ຫ່າງໄກ ແລະ ໂດດດ່ຽວ ນັບຕັ້ງແຕ່ໄດ້ເປີດໂຄງການນີ້ມາ ທ່ານນາງ Meyer ໄດ້ໃຊ້ເວລາຢູ່ເມືອງລາວ ສິບເດືອນເຄິ່ງໃນແຕ່ລະປີ ເພື່ອເຮັດວຽກຊ່ວຍເຫລືອຂອງເພີ່ນຢູ່ທີ່ນັ້ນ ທ່ານນາງ Meyer ຈະກັບຄືນມາບ້ານກໍໃນຍາມລະດູຮ້ອນເພື່ອກວດເບິ່ງຜົນງານທີ່ໄດ້ປະຕິບັດມາ ພ້ອມທັງຖື ໂອກາດຊອກຫາທືນເພື່ອຕື່ມອີກ ເພື່ອນໍາໄປດໍາເນີນກິດຈະການຢູ່ໃນເມືອງລາວຕໍ່ໄປ ທ່ານ ນາງ Meyer ກ່າວກ່ຽວກັບໂຄງການຂອງທ່ານນາງວ່າ: ສໍາລັບໂຄງການກວດສຸກຂະພາບນັ້ນ ທ່ານນາງ Mary ໄດ້ດໍາເນີນມາເປັນປີທີ່ 4 ນີ້ແລ້ວ ຊຶ່ງໄດ້ຈັດຂື້ນເປັນເວລາ 7 ວັນ ໃນເດືອນກຸມພາຜ່ານມາ ດ້ວຍການຮ່ວມມືກັບພະແນກ ສຶກສາແລະສາທາລະນະສຸກຂອງເມືອງປະທຸມພອນ ແລະຮ້ານຂາຍຢາຮ້ານນຶ່ງທີ່ສະໜອງ ວິຕາມີນໃຫ້ສໍາລັບໂຄງການນີ້ ທີ່ໃຫ້ການຊ່ວຍເຫລືອແກ່ໂຮງຮຽນປະຖົມ 9 ແຫ່ງໃນເຂດ ຊົນນະບົດສອກຫລີກ ຊຶ່ງສ່ວນໃຫຍ່ແມ່ນໂຮງຮຽນຊົນເຜົ່າ ທີ່ຖືກກະທົບໂດຍພະຍາດຂີ້ ທູດ ທ່ານນາງອະທິບາຍຕຶ່ມວ່າ: ທ່ານນາງແມຣີ ລົງເຮັດວຽກໂດຍກົງ ກັບພະນັກງານລາວສອງຫາຫ້າຄົນ ເຂົາເຈົ້າບໍ່ມີຍານພາຫານະຈັກຄົນ ຕ້ອງ ໄດ້ເຊົ່າລົດຕຸກໆ ຂົນອາຫານຈາກຕົວ ເມືອງປາກເຊ ໄປລ້ຽງເດັກນ້ອຍຢູ່ໂຮງ ຮຽນ ທີ່ຢູ່ໄກອອກໄປ 80 ກິໂລແມດ ຊຶ່ງບາງຄັ້ງກໍປະສົບກັບບັນຫາ ຍ້ອນ ຖະໜົນຫົນທາງກັນດານ ທ່ານນາງ ເລົ່າວ່າ ມີຄັ້ງນຶ່ງທີ່ລົດຕຸກໆປີ້ນຂ້ວມ ເຮັດໃຫ້ອາຫານເສຍໝົດ ເດັກນ້ອຍກໍເລິຍບໍ່ໄດ້ກີນເຂົ້າໃນມື້ນັ້ນ ທ່ານນາງແມຣີກ່າວວ່າ 7 ປີແລ້ວແລະເງິນສ່ວນຕົວທີ່ເກັບສະສົມໄວ້ນັ້ນ ກໍກໍາລັງຈະໝົດໄປ ແຕ່ເຖິງຢ່າງໃດກໍດີ ທ່ານນາງຈະບໍ່ທໍ້ຖອຍຈະສູ້ຊົນຕໍ່ໄປເພາະໄດ້ລົງມືເຮັດວຽກນີ້ມາໜັກຫລາຍແລ້ວ ແລະ ມັນເປັນສິ່ງສໍາຄັນທີ່ສຸດ ແລະມັນເປັນຄວາມສຸກຄວາມພໍໃຈສ່ວນຕົວ ທີ່ໄດ້ຊ່ວຍເຫລືອ ພວກຄົນທີ່ຂາດສົນ ຢູ່ຕາມຊົນນະບົດຂອງປະເທດລາວ ໂດຍສະເພາະແມ່ນພວກເດັກ ນ້ອຍທີ່ບໍລິສຸດໜ້າຮັກໜ້າອີ່ດູຕົນນັ້ນ ແຕ່ບາງຄັ້ງ ທ່ານນາງແມຣີກໍອົດນ້ອຍໃຈບໍ່ໄດ້ ທີ່ ບໍ່ສາມາດລະດົມທືນມາຊ່ວຍສະໜັບສະໜູນໂຄງການຂອງຕົນໄດ້ຫລາຍເທົ່າທີ່ຄາດຫວັງ ໄວ້ ເພາະບໍ່ໄດ້ຮັບຄວາມສົນໃຈຈາກປະຊາຊົນລາວອາເມຣິກັນຫລາຍເທົ່າທີ່ຄວນ ແລະ ການຂໍທືນຈາກລັດຖະບານສະຫະລັດກໍຍາກລໍາບາກ ເພາະມີກົດລະບຽບເຄ່ງຄັດຫລາຍ ຂື້ນ ທ່ານນາງລະບາຍຄວາມຮູ້ສືກອອກມາວ່າ: ຢ່ງໃດກໍຕາມ ທ່ານນາງແມຣີ ມາຍເອີສ໌ ກັບອົງການ Indigo Threads ກໍຈະດໍາເນີນການ ຊ່ວຍເຫລືອໃຫ້ແກ່ບັນດາເດັກ ນ້ອຍ ແລະ ຄອບຄົວຊາວຊົນ ນະບົດຢູ່ເຂດພາກໃຕ້ຂອງປະ ເທດລາວຕໍ່ໄປ ທ່ານນາງແມຣີ ຫວັງວ່າ ທ່ານຜູ້ຟັງທີ່ໄດ້ຍິນ ລາຍການນີ້ຈະມີຄວາມເຫັນໃຈ ແລະສົ່ງປັດໃຈມາອູ້ມຊູ ສະໜັບ ສະໜູນ ອົງການຂອງທ່ານນາງ ເພື່ອໃຫ້ໄດ້ຊ່ວຍເຫລືອບັນດາ ຊົນເຜົ່າທີ່ດ້ອຍໂອກາດໃນເຂດ ຊົນນະບົດຂອງເມືອງປາກເຊຕໍ່ ໄປ ທ່ານນາງ ກ່າວຈໍ່ໄປວ່າ ຕົນເອງເປັນຜູ່້ຍິງ ແລະວຽກນີ້ ບໍ່ແມ່ນວຽກຂອງຜູ້ຍິງທີ່ຈະມາພົວພັນ ໂດຍສະເພາະເຮັດຕາມລໍາພັງຄົນດຽວຊໍ້າ ແຕ່ວ່າ ນັບແຕ່ເລີ້ມຕົ້ນມາເຖິງປັດຈຸບັນນີ້ ທ່ານນາງ ບໍ່ໄດ້ຮັບບັນຫາໃດໆເລີຍ ແລະຫວັງຢ່າງຍິງ ວ່າຈະບໍ່ໄດ້ຮັບບັນຫາໃດໆໃນອານາຄົດ ທ່ານນາງຈະສຶບຕໍ່ໃຫ້ການຊ່ວຍເຫລືອທຸກວິທີ ທາງ ບໍ່ວ່າຈະເປັນອາຫານ, ເຄື່ອງນູ່ງຫົ່ມແລະຢາປົວພະຍາດ ແລະເພື່ອໃຫ້ວຽກນີ້ດໍາເນີນ ໄປໄດ້ຜົນດີນັ້ນ ທ່ານນາງແມ່ນຕ້ອງການໆອູ້ມຊູສະໜັບສະໜູນຈາກສັງຄົມລາວແລະຕ່າງ ປະເທດທັງໃນດ້ານປັດໃຈແລະເງິນຄໍາ ໂດຍທ່ານຈະເປັນຜູ້ຮັບເຮັດວຽກທັງໝົດ ດ້ວຍຄວາມ ເຕັມໃຈ ແລະພູມໃຈເປັນຢ່າງຍິ່ງ ຈົນກ່ວາຈະຊະລາພາບຫລາຍຈົນເຮັດບໍ່ໄດ້ແລ້ວ ທ່ານນາງ ກ່າວວ່າ ມັນເປັນກຽດອັນສູງທີ່ໄດ້ຮັບໃຊ້ຊ່ວຍເຫລືອຄົນລາວ ເພາະວ່າຄົນລາວເປັນຊົນຊາດ ທີ່ດີ ມີອັດທະຍາໄສໄມຕິຈິດ ແລະຈິດໃຈງົດງາມ ທ່ານໃດທີ່ຢາກຊ່ວຍເຫລືອສະໜັບສະໜູນວຽກງານຂອງທ່ານນາງແມຣີ ມາຍເອີ ເຊີນບໍລິ ຈາກເງິນອຸບປະຖໍາໄດ້ ທີ່: http://www indigothreads org/ Lao mobile 856-020-5535-9915 US 1-760-564-2679 ກິ່ງສະຫວັນ ປະຖໍາມະວົງ VOA